Podmienky a štruktúra zmluvy o dielo:

**Zmluva o dielo č. 066/2019**

**uzavretá podľa § 536 a násl. zákona č. 513/1991 Zb. (Obchodného zákonníka)**

**(ďalej len „zmluva“)**

**I. ZMLUVNÉ STRANY**

* 1. **Zhotoviteľ** (obchodné meno):

Sídlo:

Korešpondenčná adresa:

Zastúpený:

Telefón:

E-mail:

Zástupca splnomocnený na rokovanie vo veciach

a) technických:

b) zmluvných:

IČO:

DIČ:

IČ DPH:

Bankové spojenie:

IBAN:

SWIFT:

Zapísaný: v Obchodnom registri Okresného súdu

*Uviesť údaj, či zhotoviteľ je alebo nie je platcom DPH.*

*(ďalej len „zhotoviteľ“)*

1.2 **Objednávateľ:**

**Ľubovnianska nemocnica, n.o.**

Sídlo: Obrancov mieru 3, 064 01 Stará Ľubovňa

Korešpondenčná adresa: Obrancov mieru 3, 064 01 Stará Ľubovňa

Zastúpený:

Telefón:

E-mail:

Zástupca splnomocnený na rokovanie vo veciach

a)technických:

b) zmluvných:

c) osoba oprávnená vykonávať technický dozor:

IČO: 37886851

DIČ: 2022057565

IČ DPH: SK2022057565

Bankové spojenie: Všeobecná úverová banka, a.s.

IBAN: SK45 0200 0000 0020 3667 1956

SWIFT: SUBASKBX

Zapísaný: v registri neziskových organizácií vedenom Okresným úradom Prešov, registračné číslo

OVVS-119/2005-NO

*(ďalej len „objednávateľ“)*

zhotoviteľ a objednávateľ ďalej spoločne aj „zmluvné strany“ alebo jednotlivo „zmluvná strana“

**Preambula**

Zmluvné strany uzatvárajú túto zmluvu ako výsledok zadávania nadlimitnej zákazky „Zdravotnícky nábytok s príslušenstvom pre Chirurgicko-traumatologické oddelenie a Gynekologicko-pôrodnícke oddelenie“ podľa zákona č. 343/2015 Z. z. o verejnom obstarávaní a o zmene a doplnení niektorých zákonov v znení neskorších predpisov.

**II.**

**PREDMET ZMLUVY**

* 1. Predmetom tejto zmluvy je záväzok zhotoviteľa vykonať:

1. dodávku a montáž „Zdravotníckeho nábytku s príslušenstvom pre Chirurgicko-traumatologické oddelenie a Gynekologicko-pôrodnícke oddelenie za cenu a podmienok dohodnutých v tejto zmluve, v súlade so špecifikáciou, ktorá je obsiahnutá v

č.1 - Ocenený položkovitý výkaz výmer – Chirurgicko-traumatologické oddelenie. Projektová dokumentácia interiérového vybavenia Chirurgicko-traumatologického oddelenia – pôdorys, štandardy a pohľady, technické kvalifikačné predpoklady, technické požiadavky

č.2 - Ocenený položkovitý výkaz výmer – Gynekologicko-pôrodnícke oddelenie. Projektová dokumentácia interiérového vybavenia Gynekologicko-pôrodníckeho oddelenia – pôdorys, štandardy a pohľady, technické kvalifikačné predpoklady, technické požiadavky

1. odvoz obalov a odpadu, vzniknutého pri dodávke a montáži predmetu zmluvy,
2. prípadné drobné stavebné úpravy, ktoré vzniknú na strane zhotoviteľa a budú

nevyhnutné pre montáž a inštaláciu predmetu zmluvy,

1. predloženie dokladov, ktoré preukazujú splnenie predmetu zmluvy:

* certifikátov, vyhlásení o zhode, atestov, návodov na obsluhu, záručných listov v slovenskom jazyku,
* dokladu o uložení (prípadného odpadu) na skládku,
* montážneho denníka,
* ostatných dokladov, súvisiacich s predmetom zmluvy vrátane odovzdávacieho a preberacieho protokolu celého predmetu zmluvy,

1. zabezpečenie bezplatných opráv predmetu zmluvy počas záručnej doby.
   1. Zhotoviteľ sa zaväzuje pri plnení predmetu zmluvy postupovať tak, aby bol predmet

zmluvy vyhotovený v súlade s projektovou dokumentáciou a špecifikáciou uvedenou v bode 2.1, písm. a) tejto zmluvy, na vysokej kvalitatívnej úrovni remeselných prác, pri dodržaní parametrov zadania, STN, technologických postupov, všeobecne záväzných technických požiadaviek na dodávku a montáž interiérových vybavení, estetických, ergonomických, prevádzkových a bezpečnostných predpisov.

* 1. Zhotoviteľ sa osobitne zaväzuje dodržať dispozičné riešenie, technické špecifikácie,

úroveň kvality, úžitkové vlastnosti a rozmery stanovené v projektovej dokumentácii a je zodpovedný za zameranie skutočných rozmerov priestorov, do ktorých bude dodávať jednotlivé nábytkové prvky, a to pred ich výrobou, resp. dodávkou a montážou.

* 1. Zhotoviteľ sa zaväzuje zhotoviť predmet zmluvy tak, aby nedošlo k obmedzeniu užívania okolitých priestorov miesta dodania, resp. aby sa v prípade potreby skrátilo obmedzenie len na nevyhnutný rozsah. Zhotoviteľ na pracovisku počas realizácie predmetu zmluvy a po ukončení zabezpečí čistotu a poriadok. Zhotoviteľ sa zaväzuje práce vykonávať prednostne po pracovnej dobe, resp. cez víkend tak, aby nebola narušená činnosť nemocnice. V prípade nesplnenia týchto požiadaviek môže objednávateľ na náklady zhotoviteľa zabezpečiť poriadok a vzniknuté náklady odúčtovať z konečnej fakturácie.
  2. Objednávateľ poskytne zhotoviteľovi napájacie body energií , prístup do sociálnych zariadení a vyčlenenie základného skladového priestoru.
  3. Objednávateľ sa zaväzuje od zhotoviteľa predmet zmluvy prevziať a uhradiť cenu za jeho vykonanie v súlade so zmluvou. Súčasťou plnenia bude aj odovzdanie dokladov vzťahujúcich sa k predmetu zmluvy.
  4. Objednávateľ si vyhradzuje právo pri realizácii skutočného zamerania meniť množstvá položiek rozpočtu (Príloha č. 1,2 Zmluvy o dielo č. 066/2019).
  5. Objednávateľ si vyhradzuje právo odchýlky jednotlivých rozmerov v rozsahu +- 3 % bez vplyvu na jednotkovú cenu predmetnej položky rozpočtu.

**III.**

**ČAS PLNENIA A MIESTO PLNENIA**

* 1. Zhotoviteľ zhotoví predmet zmluvy do 30 dní (maximálne 30 dní) odo dňa protokolárneho odovzdania a prevzatia priestorov na dodávku a montáž (miesto dodania) v dvoch častiach (Chirurgické-traumatologické oddelenie a Gynekologicko-pôrodnické oddelenie).
  2. Pred samotným plnením musí dôjsť k zameraniu skutočného stavu priestorov pre inštaláciu jednotlivých komponentov. Termín zamerania skutočného stavu bude stanovený po dohode objednávateľa a zhotoviteľa.
  3. Výroba, montáž, inštalácia, zabudovanie a umiestnenie predmetu zmluvy začne dňom

protokolárneho odovzdania priestorov na montáž.

* 1. Miestom odovzdania a prevzatia predmetu zmluvy vrátane projektovej dokumentácie

skutočného vyhotovenia predmetu zmluvy, bude Ľubovnianska nemocnica, Obrancov mieru 3, Stará Ľubovňa.

* 1. Pod zhotovením predmetu zmluvy sa rozumie jeho dodávka a montáž, inštalácia,

zabudovanie a umiestnenie, odvoz obalov a odpadu, prípadné drobné stavebné úpravy,

predloženie všetkých dokladov a zabezpečenie bezplatných opráv v rozsahu podľa čl. II. zmluvy a jeho zápisničné odovzdanie a prevzatie. Zhotoviteľ písomne vyzve

objednávateľa na fyzické a zápisničné prevzatie predmetu zmluvy minimálne 3 dni

vopred.

* 1. Zhotoviteľ je povinný bez omeškania písomne informovať objednávateľa   
     o vzniku akejkoľvek udalosti, ktorá bráni alebo sťažuje realizáciu diela   
     s dôsledkom omeškania predĺženia lehoty plnenia. Ak zhotoviteľ neodovzdá dielo ani v tejto dodatočnej lehote, považuje sa to za podstatné porušenie zmluvy a objednávateľ má právo odstúpiť od zmluvy.
  2. V prípade, že zhotoviteľ bude v omeškaní s plnením   
     z dôvodov ležiacich na jeho strane viac ako 14 kalendárnych dní považuje sa toto omeškanie alebo nesplnenie povinnosti za podstatné porušenie zmluvy.

**IV. CENA**

* 1. Cena za zhotovenie predmetu zmluvy v rozsahu čl. II. tejto zmluvy   
     je stanovená na základe súťažných podmienok, súťažných podkladov   
     a špecifikácie obsiahnutej v prílohách č. tejto zmluvy

Cena diela je dohodnutá v zmysle zákona č. 18/1996 Z.z. o cenách v znení neskorších zmien a doplnkov a vyhlášky č. 87/1996 Z. z., ktorou sa vykonáva zákon o cenách v znení neskorších zmien a doplnkov ako cena vrátane DPH vo výške: xxxxxx,xx Eur slovom: xxxeur a xxxcentov Cena za dielo predstavuje:

* + 1. cena celkom za celý predmet zmluvy bez DPH ............................ Eur
    2. DPH ........................................... Eur
    3. cena celkom za celý predmet zmluvy vrátane DPH ........................................... Eur
  1. Cena za dielo je podrobne špecifikovaná v prílohe č.1 tejto zmluvy.
  2. Zmluvná cena podľa bodu 1 obsahuje všetky náklady zhotoviteľa potrebné k vykonaniu

predmetu zmluvy. Okrem ocenenia jednotlivých položiek výkazu výmer obsahuje aj

náklady na dopravu, odvoz odpadu na skládku a poplatok za uloženie odpadu na skládku, upratanie priestorov po montáži, spracovanie výrobnej dielenskej dokumentácie vyplývajúcej z projektu zákazky a všetky ostatné náklady súvisiace so zhotovením predmetu zmluvy. Cenová kalkulácia tvorí prílohu c. 1 a 2 k tejto zmluve.

* 1. Cenu za dielo dohodnutú v čl. IV. bod 4.1 tejto zmluvy je možné meniť v prípade zmeny sadzby DPH a iných administratívnych opatrení štátu formou písomného dodatku k tejto zmluve.
  2. V cenovej kalkulácii, vypracovanej na základe výkazu výmer, musí zhotoviteľ uviesť pre každú požadovanú položku aj jednotkovú cenu. Jednotkové ceny musia zahŕňať všetky náklady na dodávku a montáž za uvedenú položku. Výsledná cena je daná súčinom jednotkovej ceny a množstva uvedeného v zozname položiek vo výkaze výmer. Položky uvedené v zozname položiek, pri ktorých zhotoviteľ neuvedie jednotkovú cenu, budú považované za už zahrnuté v iných cenách.
  3. V prípade vzniku potreby zvýšenia, alebo zníženia niektorých položiek, ktoré vyplynú v priebehu realizácie projektu, rozporov medzi výkazom výmer a projektovou dokumentáciou, ktorých vykonanie je potrebné na riadne dokončenie a odovzdanie diela, alebo iných zmien vyvolaných zo strany objednávateľa ovplyvňujúcich cenu za dielo dohodnutú v čl. IV. bod 4.1 tejto zmluvy, budú predmetné položky dodávky, ich rozsah a cena prerokované, odsúhlasené a doriešené medzi objednávateľom a zhotoviteľom formou dodatku k tejto zmluve.
  4. Zhotoviteľ je povinný pred odsúhlasením položkových zmien, vypracovať dodatok k špecifikácii ceny uvedenej v prílohe č.1 a 2 k tejto zmluve, v nasledovnom rozsahu:
     1. položkový rozpočet objednávateľom vyvolaných zmien oproti výkazu výmer,
     2. položkový rozpočet komponentov , ktoré nebudú realizované.
  5. Pre výpočet zmeny ceny bude zhotoviteľ používať ceny nasledovne:
     1. zmeny množstiev, výmer – v prípade úpravy množstva merných jednotiek u položiek na ktoré sú v prílohe č. 1,2 tejto zmluvy dohodnuté jednotkové ceny, sa tieto ceny uplatnia aj na zvýšené množstvá,
     2. pri doplnení nových položiek dodávky, ktoré sa v prílohe   
        č. 1,2 tejto zmluvy nevyskytujú, predloží zhotoviteľ kalkuláciu ceny v zmysle zákona č. 18/1996 Z. z. o cenách a v znení v neskorších predpisov, ktorá bude odsúhlasená oboma zmluvnými stranami,
     3. pri znížení množstva jednotiek v rámci položky a nerealizovaní niektorých položiek zahrnutých v prílohe č. 1,2 k tejto zmluve budú odpočítané z ceny
  6. Objednávateľ si v štádiu realizácie dodávky, najneskôr ku dňu protokolárneho odovzdania priestorov na dodávku a montáž predmetu zmluvy vyhradzuje právo na upresnenie rozmerových parametrov jednotlivých položiek. Odchýlky v uvedenom rozsahu +- 3 % nebudú mať vplyv na cenu položiek uvedených v prílohe č. 1,2.

**V. PLATOBNÉ PODMIENKY**

* 1. . Zmluvné strany sa dohodli na bezhotovostnom platobnom styku bez zálohovej platby.
  2. Objednávateľ uhradí zhotoviteľovi zmluvnú cenu za predmet zmluvy dohodnutú v cl. IV, v bode 1 tejto zmluvy na základe zhotoviteľom vyhotovenej a doručenej faktúry.

Podkladom pre vyhotovenie faktúry bude zápisničné odovzdanie a prevzatie predmetu

zmluvy. Prílohou faktúry bude zoznam dodaného interiérového vybavenia podľa výkazu výmer.

* 1. Faktúry vrátane všetkých príloh je zhotoviteľ povinný doručiť objednávateľovi   
     v dvoch originálnych vyhotoveniach a jedenkrát v elektronickej forme na adresu sekretariat@lubovnianskanemocnica.sk.
  2. Splatnosť faktúry je 30 dní odo dňa jej vystavenia uvedeného na faktúre,   
     a to bezhotovostným prevodom na účet zhotoviteľa.
  3. Faktúra vystavená zhotoviteľom musí obsahovať všetky náležitosti daňového dokladu podľa § 71 ods. 2 zákona č. 222/2004 Z. z. o dani z pridanej hodnoty v znení neskorších predpisov .
  4. V prípade ak výška ceny diela na faktúre bude nesprávna, alebo ak doručená faktúra nebude obsahovať všetky náležitosti podľa predchádzajúceho bodu, alebo k nej nebude priložená príloha , objednávateľ je oprávnený vrátiť faktúru zhotoviteľovi na jej opravu alebo doplnenie. V tomto prípade začína plynúť nová lehota splatnosti faktúry podľa bodu 4 od jej opätovného vystavenia.

**VI. ZÁRUČNÁ DOBA – ZODPOVEDNOSŤ ZA VADY**

* 1. Zhotoviteľ zodpovedá za to, že predmet diela je zhotovený v súlade   
     s podmienkami tejto zmluvy, a že počas záručnej doby bude mať vlastnosti dohodnuté v tejto zmluve.
  2. Zhotoviteľ odovzdá dielo bez závad a nedorobkov, ktoré by bránili užívaniu diela.
  3. Zhotoviteľ zodpovedá aj za tzv. skryté vady, ktoré sa prejavili po odovzdaní diela.
  4. Záručná doba na dodávku a montáž predmetu zmluvy je 24 mesiacov a začína plynúť odo dna zápisničného odovzdania a prevzatia predmetu zmluvy objednávateľom. Presný termín ukončenia záručnej doby zmluvné strany zapíšu do zápisu z odovzdania

a prevzatia predmetu zmluvy.

* 1. Záručná doba začína plynúť dňom odovzdania a prevzatia diela.
  2. Plynutie záručnej doby na dotknutú časť diela sa preruší dňom uplatnenia práva objednávateľa na odstránenie vád (dňom doručenia reklamácie).
  3. Vadou sa rozumie odchýlka v kvalite, rozsahu a parametroch diela, stanovených v tejto zmluve, v projekte , v súťažných podmienkach a súťažných podkladoch, v technických normách a v právnych predpisoch.
  4. Skryté vady sú tie, ktoré objednávateľ nemohol zistiť pri odovzdaní a prevzatí diela, a ktoré sa vyskytnú v záručnej lehote. Tieto vady je objednávateľ povinný reklamovať u zhotoviteľa bezodkladne po ich zistení písomnou formou do rúk oprávneného zástupcu zhotoviteľa.
  5. Nedorobkom sa rozumie nedokončená dodávka oproti projektu.
  6. Zhotoviteľ je povinný do 5 pracovných dní po obdržaní reklamácie vady vykonať jej obhliadku a písomne (e-mailom) dohodnúť s objednávateľom spôsob a primeranú lehotu odstránenia reklamovanej vady. V prípade, ak zhotoviteľ nevykoná v stanovenej lehote obhliadku, reklamácia sa bude považovať za uznanú.
  7. Zhotoviteľ sa zaväzuje odstrániť reklamovanú vadu v čo najkratšom technicky možnom čase a bezodplatne.
  8. V prípade, že zhotoviteľ neodstráni reklamované vady v dohodnutej lehote alebo odmietne odstrániť reklamované vady, má objednávateľ právo zabezpečiť odstránenie reklamovaných vád prostredníctvom tretej osoby na náklady zhotoviteľa. Záruka zhotoviteľa podľa tejto zmluvy tým nie je dotknutá. Náklady, ktoré vzniknú objednávateľovi pri takto odstraňovaných vadách, vyfakturuje objednávateľ zhotoviteľovi samostatnou faktúrou, ktorú je povinný zhotoviteľ uhradiť najneskôr do 30 dní od jej doručenia.
  9. Ak sa ukáže, že vada predmetu plnenia je neopraviteľná, zaväzuje   
     sa zhotoviteľ v rámci odstránenia vady dodať a zabudovať rovnaký náhradný predmet plnenia.
  10. Po odstránení vád a nedorobkov zistených pri odovzdaní a prevzatí diela a po odstránení reklamovaných skrytých vád pripraví zhotoviteľ záznam, ktorý potvrdia zodpovední zástupcovia zhotoviteľa a objednávateľa.

**VII. ZMLUVNÉ POKUTY**

* 1. V prípade omeškania zhotoviteľa s plnením predmetu zmluvy v dohodnutom termíne,

objednávateľ je oprávnený uplatniť si nárok na zmluvnú pokutu vo výške 300 EUR za každý deň omeškania, ak sa zmluvné strany nedohodnú inak. Zmluvná pokuta je splatná do 14 dní od doručenia faktúry zhotoviteľovi, ktorou sa zmluvná pokuta uplatnila.

* 1. Ak zhotoviteľ neodstráni reklamované vady v lehote dohodnutej podľa   
     bodu. 6.10 tejto zmluvy, zaplatí objednávateľovi zmluvnú pokutu vo výške 50 € za každú vadu a za každý deň omeškania. Zmluvná pokuta je splatná do 14 dní od doručenia faktúry zhotoviteľovi, ktorou sa zmluvná pokuta uplatnila.
  2. Zaplatením zmluvných pokút sa zhotoviteľ nezbavuje povinnosti odstrániť vady alebo nedorobky.
  3. Zaplatením zmluvných pokút sa zhotoviteľ nezbavuje zodpovednosti   
     za spôsobenú škodu.
  4. V prípade omeškania objednávateľa s úhradou faktúry podľa čl. VI. tejto zmluvy si zhotoviteľ môže uplatniť úrok z omeškania vo výške určenej podľa ust. § 1 nar. vlády č. 21/2013 Z. z., ktorým sa vykonávajú niektoré ustanovenia Obchodného zákonníka v platnom znení.

**VIII.   
UKONČENIE ZMLUVY, ODSTÚPENIE OD ZMLUVY**

* 1. Objednávateľ je oprávnený od zmluvy odstúpiť s okamžitou platnosťou, ak:
     1. zhotoviteľ vstúpi do likvidácie, na jeho majetok bude vyhlásený konkurz, bude povolená reštrukturalizácia, bude proti nemu začaté exekučné konanie,
     2. vykonané práce budú zhotoviteľom fakturované v rozpore s dohodnutými podmienkami v tejto zmluve alebo budú opakovane nárokované (fakturované),
     3. počas realizácie diela dôjde k poškodeniu alebo strate diela alebo jeho časti, materiálov alebo technologického zariadenia a zhotoviteľ ich nenahradí na vlastné náklady a nezabezpečí, aby dielo vyhovovalo podmienkam zmluvy,
     4. zhotoviteľ je v omeškaní 14 pracovných dní s vykonávaním diela oproti dohodnutému termínu.
     5. zhotoviteľ vykoná akúkoľvek zmenu diela bez súhlasu objednávateľa,
     6. vzniknú nepredvídané okolnosti na strane zhotoviteľa, ktoré zásadne zmenia podmienky plnenia predmetu zmluvy a súčasne nejde o okolnosti vylučujúce zodpovednosť zhotoviteľa,
     7. zhotoviteľ preukázateľne poruší právne predpisy SR v rámci realizácie diela podľa tejto zmluvy súvisiacich s činnosťou zhotoviteľa;
  2. Zhotoviteľ je oprávnený odstúpiť od tejto zmluvy s okamžitou platnosťou ak:
     1. na strane objednávateľa vzniknú nepredvídané okolnosti, ktoré zásadne zmenia podmienky plnenia predmetu zmluvy a súčasne nejde o okolnosti vylučujúce zodpovednosť objednávateľa,
     2. bude preukázané porušenie právnych predpisov SR v rámci realizácie diela podľa tejto zmluvy súvisiacich s činnosťou objednávateľa;
     3. budú poskytnuté nepravdivé alebo zavádzajúce informácie, resp. nebudú poskytnuté informácie v súlade s podmienkami tejto zmluvy zo strany objednávateľa.
  3. Písomné odstúpenie od zmluvy spolu s uvedením dôvodu odstúpenia je potrebné doručiť druhej zmluvnej strane doporučene do jej sídla uvedeného v čl. I zmluvy. Účinky odstúpenia od zmluvy nastávajú dňom doručenia oznámenia o odstúpení od zmluvy druhej zmluvnej strane. Písomnosti sa považujú za doručené dňom prijatia, dňom odopretia alebo uplynutím odbernej lehoty po jej uložení na príslušnej pošte. Doručuje sa na sídlo právnickej osoby uvedené v zmluve, resp. poslednú známu adresu, ktorú uviedla právnická osoba. Odstúpením od zmluvy zanikajú všetky práva a povinnosti strán zo zmluvy, okrem nárokov na náhradu spôsobenej škody a nárokov na dovtedy uplatnené zmluvné, resp. zákonné sankcie.

**IX.   
OSTATNÉ USTANOVENIA**

* 1. Zhotoviteľ sa zaväzuje dodržiavať pri príprave a realizácii diela všetky technické normy platné na území Slovenskej republiky.
  2. O priebehu realizácie predmetu zmluvy na mieste inštalácie u objednávateľa bude zhotoviteľ povinný viest montážny denník v zmysle platných zásad, prostredníctvom vedúceho montáže zhotoviteľa, ktorý bude uložený na pracovisku a prístupný zodpovednému zamestnancovi objednávateľa . Do montážneho denníka sa zapisujú všetky skutočnosti rozhodujúce pre plnenie predmetu zmluvy.
  3. Zmluvné strany sa dohodli, že zabezpečia účasť svojich zástupcov   
     na kontrolných poradách v priebehu dodania , inštalácie, rozmiestnenia a montáže predmetu dodávky zvolaných niektorým z účastníkov zmluvy.
  4. Zhotoviteľ potvrdzuje kompletnosť a vhodnosť podkladov prevzatých   
     od objednávateľa k zhotoveniu diela.
  5. Zhotoviteľ sa zaväzuje pri plnení predmetu tejto zmluvy dodržiavať ustanovenia vyhlášky č. 147/2013 Z. z., ktorou sa ustanovujú podrobnosti na zaistenie bezpečnosti a ochrany zdravia pri stavebných prácach a prácach s nimi súvisiacich a podrobnosti o odbornej spôsobilosti na výkon niektorých pracovných činností v platnom znení.
  6. Zhotoviteľ počas celej doby trvania zmluvy je povinný rešpektovať interné predpisy, nariadenia a pokyny objednávateľa, týkajúce sa ochrany a bezpečnosti v objektoch.
  7. Objednávateľ sa zaväzuje umožniť prístup zamestnancom zhotoviteľa do priestorov miesta inštalácie dodávky za účelom splnenia tejto zmluvy v pracovných dňoch a dňoch pracovného pokoja.
  8. Zhotoviteľ sa zaväzuje, že zabezpečí poistenie zamestnancov pre prípad úrazu v priestoroch montážneho pracoviska.
  9. Zhotoviteľ zodpovedá a znáša náklady za všetky škody, ktoré spôsobí objednávateľovi.

**X. ZÁVEREČNÉ USTANOVENIA**

* 1. Zmluvné strany si dohodli ako podmienky platnosti tejto zmluvy ako aj jej prípadných dodatkov písomnú formu a dohodu o celom rozsahu.
  2. Zmluvné strany sa zaväzujú riešiť spory súvisiace s plnením ustanovení tejto zmluvy prednostne rokovaniami zástupcov štatutárnych orgánov zmluvných strán. Ak sa rozpor neodstráni dohodou, je ktorákoľvek zo zmluvných strán oprávnená podať žalobu na príslušný súd Slovenskej republiky.
  3. Na vzťahy neupravené touto zmluvou sa vzťahujú príslušné ustanovenia Obchodného zákonníka a súvisiace právne predpisy.
  4. Spory zmluvných strán neoprávňujú zhotoviteľa zastaviť plnenie predmetu zmluvy.
  5. Ak sa akékoľvek ustanovenie tejto zmluvy stane neplatným v dôsledku jeho rozporu s právnymi predpismi SR, nespôsobí to neplatnosť celej zmluvy. Zmluvné strany sa v takomto prípade zaväzujú bezodkladne vzájomným rokovaním nahradiť neplatné zmluvné ustanovenie novým platným ustanovením tak, aby bol zachovaný účel zmluvy a obsah jednotlivých ustanovení zmluvy.
  6. Neoddeliteľnou súčasťou tejto zmluvy sú prílohy:

č.1 - Ocenený položkovitý výkaz výmer – Chirurgicko-traumatologické oddelenie. Projektová dokumentácia interiérového vybavenia Chirurgicko-traumatologického   
oddelenia – pôdorys, štandardy a pohľady, technické kvalifikačné predpoklady, technické požiadavky

č.2 - Ocenený položkovitý výkaz výmer – Gynekologicko-pôrodnícke oddelenie. Projektová dokumentácia interiérového vybavenia Gynekologicko-pôrodníckeho oddelenia – pôdorys, štandardy a pohľady, technické kvalifikačné predpoklady, technické požiadavky.

* 1. Zmluvné strany výslovne prehlasujú, že táto zmluva zodpovedá ich slobodnej, vážnej a neomylnej vôli, že nie je uzavretá v tiesni ani za nápadne nevýhodných podmienok a na znak súhlasu s jej obsahom ju podpisujú.
  2. Táto zmluva nadobúda platnosť dňom podpisu obidvomi zmluvnými stranami a účinnosť dňom nasledujúcim po dni jej zverejnenia v Centrálnom registri zmlúv
  3. Táto zmluva je vypracovaná v 4 vyhotoveniach, z ktorých dve si ponechá objednávateľ a dve zhotoviteľ.

V Starej Ľubovni dňa V ........................... dňa

*Za objednávateľa: Za zhotoviteľa :*

*Príloha č. 1,2 k Zmluve o dielo č. 66/2019 uzavretej medzi ............... a Ľubovnianskou nemocnicou, n.o.*

**OCENENÝ POLOŽKOVITÝ VÝKAZ VÝMER VRÁTANE CELKOVÝCH NÁKLADOV A REKAPITULÁCIE ODDIELOV**

**členený na**

**• výkaz výmer Chirurgicko-traumatologické oddelenie**

**• výkaz výmer Gynekologicko-pôrodnické oddelenie**

Táto príloha č. 1,2 je neoddeliteľnou súčasťou Zmluvy o dielo č. ....../2019

V …………………..., dňa ..................... V .........................., dňa .....................

Objednávateľ: Zhotoviteľ:

*Príloha č. 1 súťažných podkladov*

**Návrh na plnenie kritérií vyhodnotenia ponúk**

**Predmet zákazky:**

Zdravotnícky nábytok s príslušenstvom pre Chirurgicko-traumatologické oddelenie a Gynekologicko-pôrodnícke oddelenie

**Identifikácia uchádzača:**

|  |  |
| --- | --- |
| **Obchodné meno:** |  |
| **Adresa sídla:** |  |
| **IČO:** |  |
| **Zastúpený:** |  |

Platca DPH/neplatca DPH\*

*\* nehodiace sa prečiarknite*

**Kritérium:** najnižšia cena za celý predmet zákazky v € s DPH

|  |  |  |  |
| --- | --- | --- | --- |
| Kritérium | Cena bez DPH | DPH (20%) | Cena s DPH |
| Cena celkom za celý predmet zákazky *„Zdravotnícky nábytok s príslušenstvom pre Chirurgicko-traumatologické oddelenie a Gynekologicko-pôrodnícke oddelenie“* |  |  |  |

**UPOZORNENIE:** cena celkom za celý predmet zákazky je vrátane DPH

V ....................................., dňa .........................

........................................................................

*Meno, priezvisko, funkcia a podpis osoby oprávnenej*

*konať za uchádzača v záväzkových vzťahoch*

*Príloha č. 1a súťažných podkladov*

**Doplnenie obchodných a zmluvných podmienok**

**Predmet zákazky:**

Zdravotnícky nábytok s príslušenstvom pre Chirurgicko-traumatologické oddelenie a Gynekologicko-pôrodnícke oddelenie

**Identifikácia uchádzača:**

|  |  |
| --- | --- |
| **Obchodné meno:** |  |
| **Adresa sídla:** |  |
| **IČO:** |  |
| **Zastúpený:** |  |

Predkladám doplnenie obchodných a zmluvných podmienok v nasledovnom rozsahu:

V ....................................., dňa .........................

........................................................................

*Meno, priezvisko, funkcia a podpis osoby oprávnenej*

*konať za uchádzača v záväzkových vzťahoch*

*Príloha č. 1b súťažných podkladov*

**Rozpis zmluvnej ceny**

|  |  |
| --- | --- |
| **Zdravotnícky nábytok s príslušenstvom pre Chirurgicko-traumatologické oddelenie a Gynekologicko-pôrodnícke oddelenie v Ľubovnianskej nemocnici, n.o.** | **Cena bez DPH** |
| Chirurgicko-traumatologické oddelenie |  |
| Gynekologicko-pôrodnícke oddelenie |  |
| Cena celkom bez DPH |  |
| **DPH 20%** |  |
| **Cena spolu s DPH** |  |

V ....................................., dňa .........................

........................................................................

*Meno, priezvisko, funkcia a podpis osoby oprávnenej*

*konať za uchádzača v záväzkových vzťahoch*

*Príloha č. 2a súťažných podkladov*

**Identifikačné údaje uchádzača**

|  |  |
| --- | --- |
| Obchodné meno: |  |
| Právna forma: |  |
| Zapísaný: | v OR Okr. súdu ............................., odd: ............ vložka č. ........................ /  ŽR Obv. úradu v ..........., pod. č. .................... |
| Adresa sídla: |  |
| Korešpondenčná adresa: |  |
| Zastúpený: |  |
| IČO: |  |
| DIČ: |  |
| IČ DPH: |  |
| Bankové spojenie: |  |
| IBAN: |  |

|  |  |
| --- | --- |
| Osoby oprávnené rokovať vo veciach: | |
| 1. zmluvných |  |
| 1. technických |  |
| 1. manažér stavby: |  |
| 1. stavbyvedúci: |  |

|  |  |
| --- | --- |
| Kontaktná osoba vo veciach súvisiacich s verejným obstarávaním: |  |
| Telefónne č.: |  |
| E-mail: |  |
| Fax: |  |

**Poznámka:**

*V prípade, ak predkladá ponuku skupina uchádzačov/dodávateľov, uvedú sa informácie za každého člena skupiny osobitne !*

V ....................................., dňa .........................

..............................................................................

*Meno, priezvisko, funkcia a podpis osoby oprávnenej*

*konať za uchádzača v záväzkových vzťahoch*

*Príloha č. 2b súťažných podkladov*

**Čestné vyhlásenie uchádzača**

Uchádzač,

|  |  |
| --- | --- |
| **Obchodné meno:** |  |
| **Adresa sídla:** |  |
| **IČO:** |  |

čestne vyhlasujeme, že:

1. sme rozumeli a súhlasíme so všetkými podmienkami nadlimitnej zákazky určenými verejným obstarávateľom;
2. všetky predložené dokumenty a údaje v ponuke sú pravdivé a úplné;
3. vo vyhlásenej nadlimitnej zákazke predkladáme len jednu ponuku (v súlade s Oznámením o vyhlásení VO a súťažnými podkladmi);
4. sme/nie sme\* členom skupiny dodávateľov, ktorá v tejto nadlimitnej zákazke predkladá ponuku.

*\* nehodiace sa prečiarknite*

V ....................................., dňa .........................

..............................................................................

*Meno, priezvisko, funkcia a podpis osoby oprávnenej*

*konať za uchádzača v záväzkových vzťahoch*

*Príloha č. 2c súťažných podkladov*

*/len pre skupinu dodávateľov/*

**Čestné vyhlásenie skupiny dodávateľov**

1. Vyhlasujeme, ako skupina dodávateľov, že v prípade prijatia našej ponuky vytvoríme do termínu stanoveného na uzavretie zmluvy z dôvodu riadneho plnenia zmluvy právne vzťahy v súlade so všeobecne záväznými právnymi predpismi.
2. Vyhlasujeme ako skupina dodávateľov, že budeme ručiť spoločne a nerozdielne za záväzky skupiny dodávateľov vyplývajúce zo zmluvy na dodanie predmetu zákazky.
3. Skupina dodávateľov udeľuje splnomocnenie

............................................................................................................................................,

*(obchodné meno, sídlo alebo miesto podnikania jedného z členov skupiny dodávateľov)*

na základe ktorého je člen skupiny dodávateľov oprávnený komunikovať, prijímať pokyny a konať za skupinu dodávateľov vo veciach týkajúcich sa postupu zadávania zákazky na predmet zákazky **Zdravotnícky nábytok s príslušenstvom pre Chirurgicko-traumatologické oddelenie a Gynekologicko-pôrodnícke oddelenie.**

Dátum: .........................................

Podpisy členov skupiny: ......................................................

*(uviesť meno, priezvisko a funkciu*

*oprávnenej osoby člena skupiny\*)*

***Poznámka:***

- *\*použije sa toľkokrát, koľkokrát je to potrebné, t.j. uvedú sa podpisy každého člena skupiny dodávateľov alebo osoby oprávnenej konať za každého člena skupiny dodávateľov*

- *dátum musí byť aktuálny vo vzťahu ku dňu uplynutia lehoty na predkladanie ponúk,*